15.8.2014 Jurnalul Oficial al Uniunii Europene L 24339 REGULAMENTUL DE PUNERE ÎN APLICARE (UE) NR. 889/2014 AL COMISIEI din 14 august 2014 de modificare a Regulamentului (CE) nr. 2454/93 în ceea ce priveşte recunoaşterea cerințelor de securitate comune în cadrul programului privind agenţii abilitați și expeditorii cunoscuţi și al programului privind operatorii economici autorizați (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (/), în special articolul 247, întrucât: (1) Atât în domeniul vamal, cât și în cel al securității aviației, legislația relevantă, în special Regulamentul (CEE) nr. 2913/92 de instituire a Codului vamal comunitar şi Regulamentul (CE) nr. 300/2008 al Parlamentului Euro- pean şi al Consiliului () privind norme comune în domeniul securității aviației civile, permite ca entitățile care îndeplinesc anumite condiții și cerințe să poată fi certificate pentru a asigura şi a contribui la un lanţ de aprovizio- nare securizat. (2) Legislaţia existentă în domeniul vamal şi în domeniul aviației prevede o anumită recunoaştere a certificărilorîn cadrul programelor respective, în special în ceea ce priveşte examenele de securitate efectuate pentru fiecare dintre ele. Articolul 14k alineatul (2) litera (b) şi alineatul (3) din Regulamentul (CE) nr. 2454/93 al Comisiei () prevede că, dacă solicitantul statutului de operator economic autorizat (AEO) este deja un agent abilitat, criteriul privind „standardele de securitate şi de siguranță” corespunzătoare este considerat ca fiind îndeplinit în ceea ce priveşte spațiile pentru care operatorul economic a obținut statutul de agent abilitat. Punctele 6.3.1.2 și 6.4.1.2 din anexa la Regulamentul (UE) nr. 185/2010 al Comisiei () prevăd că autoritatea competentă sau validatorul independent care acționează în numele acesteia trebuie să țină cont de faptul că solicitantul de statut de agent abilitat sau de expeditor cunoscut este sau nu titularul unui certificat AEO. (3) Punerea în practică atât a legislației vamale care reglementează statutul de AEO, cât și a legislației din domeniul aviaţiei care reglementează agenții abilitați şi expeditorii cunoscuți a arătat că recunoaşterea existentă în prezent între programe nu este suficientă pentru a asigura cele mai mari sinergii posibile între programele de securitate respective. Cerințele de securitate, atât pentru programul privind agenții abilitați și expeditorii cunoscuți din domeniul aviației, cât și pentru programul privind AEO din domeniul vamal, sunt echivalente în așa măsură încât ambele programe pot fi aliniate într-un grad mai ridicat. (4) Gradul mai ridicat de aliniere a ambelor programe în ceea ce priveşte un nivel egal de recunoaştere, inclusiv obli- gația de face schimb de informații, este necesar pentru a reduce sarcina administrativă pentru sectorul economic în cauză și pentru autoritățile guvernamentale (atât cele vamale, cât şi cele din domeniul aviației civile), consoli- dând în același timp și mai mult nivelul de securitate actual. (5)  Este necesară modificarea Regulamentului (CE) nr. 2454/93 al Comisiei pentru a actualiza trimiterile la legislația în vigoare în domeniul aviației, pentru a include recunoaşterea statutului de expeditor cunoscut cu relevanța sa şi pentru AEO, pentru a defini sfera recunoaşterii cerințelor comune între programele respective şi pentru a permite schimbul necesar de informații între autoritățile vamale şi autoritățile aeronautice civile. (6) Prin urmare, Regulamentul (CE) nr. 2454/93 al Comisiei ar trebui modificat în consecință. (7) Măsurile prevăzute în prezentul regulament sunt conforme cu avizul Comitetului Codului vamal, () JOL302,19.10.1992,p. 1. () Regulamentul (CE) nr. 300/2008 al Parlamentului European şi al Consiliului din 11 martie 2008 privind norme comune în domeniul securității aviației civile şi de abrogare a Regulamentului (CE) nr. 2320/2002 JO L 97, 9.4.2008, p. 72). () Regulamentul (CE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar JO L 253, 11.10.1993,p. 1). () Regulamentul (UE) nr. 185/2010 al Comisiei din 4 martie 2010 de stabilire a măsurilor detaliate de implementare a standardelor de bază comune în domeniul securității aviației JOL 55, 5.3.2010, p. 1).